ྱིར་རྒོལ་བ་དང་། དགྲ་ཐམས་ཅད་ཀྱི་འཇིགས་
པ་ལས་སྐྱོབས་ཤིག །འཁྲུགས་པ་དང་། མ་འཁྲུགས་པ་དང་། ཉམས་པ་དང་། མ་ཉམས་པ་
ཐམས་ཅད་དུ་ཡང་། རྡོ་རྗེ་སློབ་མ་མིང་འདི་ཞེས་བྱ་བ་སེངྒེ་ལས་སྲུངས་ཤིག །སྟག་ལས། ཀླུ་
ལས། སྤྲུལ་ལས། འདི་ཞེས་བྱ་བ་འཇིགས་པ་ཐམས་ཅད་ལས་སྲུངས་ཤིག །གདོན་དང་
གནོད་པ་དང་། ནད་འགོ་བ་དང་། འཁྲུགས་པ་ཐམས་ཅད་ལས་སྲུངས་ཤིག །ཏདྱ་ཐཱ། ཨོཾ་ཨཱ་
ལོ༑ ཏཱ༌ལོ། ཀཱ༌ལོ། དཱ༌ཀ༌ལོ། སཙྪ་ལོ། སརྦ་མཱུརྟི། རཀྵ་རཀྵ་ནཱཾ། སརྦ་སཏྭཾའུ་སརྦ་བྷ་ཡེ་བྷྱཿ
སརྦ་དྲ་བེ་བྷྱ༔ རཀྵ་རཀྵ་མཱཾ་སྭཱཧཱ། གོང་གི་སྡིག་པ་དང་སྒྲིབ་པ་ནས། ལོག་འདྲེན་གྱི་གནོད་པའི་
བར་རེ་རེ་བཞིན། རཀྵ་རཀྵས་གནས་རྣམས་སུ་རྡོ་རྗེ་རྒྱ་གྲམ་བྱ། སྤྱི་བོར་ཨཱ་ལོ། མགྲིན་པར་
ཏཱ་ལོ། སྙིང་ཁར་ཀཱ་ལོ། ལྟེ་བར་དཱ་ཀ་ལོ། དཔུང་པ་གཡས་པར་སཙྪ་ལོ། གཡོན་པར་སརྦ་
མཱུརྟི། བརླ་གཡས་ལ་ཏེ་ཛོ་མ་སི། གཡོན་པར་བ་དཱ་ལི་རྣམས་ཕག་གདོང་དྲག་མོ། གཡས་རྡོ་
རྗེ༑ གཡོན་སྡིགས་འཛུབ་ཅན། སྐུ་མདོག་སྣ་ཚོགས་པའམ། སྲུང་བ་ཡིན་ པས་མཐིང་
སྔགས་མིང་ཅན་འགོད་དོ། །སྲུང་སྐུད་དམར་པོ་མདུད་པ་གསུམ་ལྡན་སྔགས་བཟླས་ལ་
གདགས། རྗེ་བཙུན་བླ་མ་རྣམས་ཀྱི་བྱིན་བརླབས་དང་། །ཡི་དམ་ལྷ་ཚོགས་རྣམས་ཀྱི་ཐུགས་
རྗེ་དང་། །མཚུངས་མེད་དཀོན་མཆོག་གསུམ་གྱི་བདེན་པ་དང་། །མཁའ་འགྲོ་ཆོས་སྐྱོང་སྲུང་
མའི་མཐུ་སྟོབས་དང་། །བཅོམ་ལྡན་འདས་འོད་ཟེར་ཅན་གྱི་ནུས་པ་དང་། །བདག་གི་བས༴
པ་རྣམ་པར་དག་པའི་མཐུས། །འགྲོ་བ་འདི་ལ་བདག་གིས་བསྲུངས་ཟིན་གྱིས། །སུས་ཀྱང་
འདི་ལ་གནོད་པར་མ་བྱེད་ཅིག །སློབ་དཔོན་གྱིས་སྤོས་དང་བཅས་པས་སྣ་འཁྲིད་དེ། དཀྱིལ་
-399-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
འཁོར་ལ་བསྐོར་བ་བྱས་ལ། ཨོཾ་བཛྲ་ས་མ་ཡེ་ཧཱུཾ་གིས་ཤར་གྱི་ལྷ་སྣམ་ལ་འཁོད་པ་ལ། ལྷར་
བསྐྱེད། གནས་གསུམ་དུ་འབྲུ་གསུམ་བསམས་ལ། དྲིའི་ཐིག་ལེ་བྱ། ཐུན་མོང་གི་སྡོམ་པ་
བཟུང་། ཐུགས་ཀར་ཟླ་བ་རྡོ་རྗེ་བཀོད་ལ་སེམས་བསྐྱེད། སྤྱི་བོར་རྡོ་རྗེ་བཞག་ལ་དམ་གཞག་
གཅིག་བྱ། མཱཾ་ཡིག་ལས་འོད་ཟེར་འཕྲོས་པས་ཡེ་ཤེས་དབབ། དཀྱིལ་འཁོར་བསྟན་ལ་ངོ་
སྤྲད། བུམ་དབང་གི་དོན་དུ་མཎྜལ་ཕུལ། རྣམ་རྒྱལ་བུམ་པ་སྤྱི་བོར་བཞག་ལ། ལྷ་རྣམས་ཀྱི་
སྐུ་ལས་བདུད་རྩིའི་རྒྱུན་བབས་པས། སྤྱི་བོ་ཚངས་པའི་བུ་ག་ནས་ཞུགས། ལུས་ཐམས་ཅད་
གང་། ནད་གདོན་སྡིག་སྒྲིབ་དག་པར་དམིགས་ཏེ། ཨོཾ་མཱ་རི་ཙྩེ་མཱཾ། ཨ་བྷི་ཥིཉྩ་མཱཾ། བ་ར་མི་ཨ་
བྷི་ཥིཉྩ་མཱཾ། བ་དཱ་ལི་ཨ་བྷི་ཥིཉྩ་མཱཾ། བཏྟཱ་ལི་ཨ་བྷི་ཥིཉྩ་མཱཾ། བ་རཱ་ཧ་མུ་ཁི་ཨ་བྷི་ཥི་མཱཾ། རྒྱས་
པར་སྤྲོ་ན། ལྷ་ཐམས་ཅད་ཀྱི་སྔགས་ལ་ཨ་བྷི་ཥིའུ་བཏགས་ལ་དབང་བླང་། སྤྲོས་པ་ལ་དགའ་
ན༑ དབུ་རྒྱན་བསྐོན་ཏེ། སངས་རྒྱས་ཀུན་གྱིས་རབ་བསྔགས་པའི། །ཅོད་པན་དབང་བསྐུར་
སྦྱིན་པར་བྱ། །ཨོཾ་རཏྣ་མུ་ཀུ་ཊ་ཨ་བྷི་ཥིཉྩ་མཱཾ། སྤྱི་བོར་རྣམ་པར་སྣང་མཛད་ཀྱིས་དབུ་བརྒྱན།
དེ་དག་སྤྱིའི་དབང་ངོ་། །
གསུམ་པ་ལ་ལྔ་སྔགས་རྣམས་ཀྱི་རྗེས་ཟློས། དམིགས་པའི་དབང་། ཞལ་གྱི་ངོ་
སྤྲོད། ཕྱག་མཚན་ཉེ་བའི་རིན་ཆེན་བདུན། ཕྲིན་ལས་ཀྱི་རྗེས་གནང་ངོ་། །སློབ་མ་བཅོམ་ལྡན་
འདས་མ་ཕྱག་དྲུག་པར་བསྐྱེད་ལ་སྔགས་བཞིའི་རྗེས་ཟློས་བྱས་ཏེ། བཅོམ་ལྡན་བདག་ལ་
སྩལ་ལགས་ཀྱིས། །བཅོམ་ལྡན་བདག་ལ་བྱིན་གྱིས་རློབས། །རིག་སྔགས་བདག་ལ། བདག་
ལ་འགོ་བར་མཛད་དུ་གསོལ། སློབ་དཔོན་གྱིས་མགོ་བོར་རྡོ་རྗེ་བཞག་ལ། འདི་ལ་ཞེས་
འདོན་པ་བསྒྱུར། སླར་ཡང་སྙིང་པོ་བརྒྱ་རྩ་བཟླས་ལ་དམིགས་པ་བྱ། སྔགས་ལ་བརྟེན་ནས་
དམིགས་པའི་དབང་ངོ་། །རྩ་ཞལ་སེར་མོས་འགྲོ་བའི་དོན་མཛོད་ཅིག །གཡས་ཞལ་དཀར་
པོས་ཞི་བའི་ལས་མཛོད་ཅིག །ཕག་ཞལ་ཁྲོ་མོས་དྲག་པོའི་ལས་མཛོད་ཅིག །ཕྱག་མཚན་དང་
-400-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ཉེ་བའི་རིན་ཆེན་བདུན། དངོས་སུ་འབྱོར་པ་རྣམས་བསངས་སྦྱངས་ཏེ། དང་པོར་རྡོ་རྗེ་གཏད་
ལ༑ མི་མཐུན་ཕྱོགས་འཇོམས་རྡོ་རྗེ་འབར་བ་འདིས། །གདུག་པའི་གདོན་རྣམས་ཐམས་ཅད་
འདུལ་མཛད་ཅིང་། །ཕྱག་མཚན་རྡོ་རྗེ་ཡེ་ཤེས་འདི་བྱིན་པས། །བགེགས་རྣམས་ཐམས་ཅད་
མ་ལུས་འཇོམས་པར་མཛོད། །ཉེ་བའི་རིན་ཆེན་ཚངས་པའི་ཁབ་སྐུད་འདིས། ཁམས་གསུམ་
འཁོར་བའི་ཞིག་རལ་ཀུན་བཙེམས་ནས། །ཉེས་སྐྱོན་མཐའ་དག་རྣམས་ཀྱི་གོ་བཀག་སྟེ། །མི་
གནས་རྫས་ཀྱི་དབང་བསྐུར་ཐོབ་པར་ཤོག །ཅེས་ཁབ་སྐུད་གཏད། ཉེ་བའི་རིན་ཆེན་ཤིང་ལོ་
མཛེས་པ་འདི། །ལེགས་ཤིང་ཡིད་འོང་ཤིན་ཏུ་ཁོད་སྙོམས་ཏེ། །མེ་ཏོག་དཀར་པོ་ཚུལ་ཁྲིམས་
ཀྱིས་བརྒྱན་པ། །ཡིད་བཞིན་ཆགས་པ་དམ་པའི་དབང་ཐོབ་ཤོག །ཅེས་ཤིང་ལོ་མེ་ཏོག་གིས་
བརྒྱན་པ་བྱིན། མདའ་གཞུ་གཏད་ཏེ། མདའ་གཞུ་ཐབས་དང་ཤེས་རབ་ལྡན་པ་ཉིད། །བདུད་
བཞིའི་དགྲ་རྣམས་ལས་ནི་རྒྱལ་བའི་ཕྱིར། །ཐབས་དང་ཤེས་རབ་མདའ་གཞུ་འདི་བྱིན་པས། །
ཁམས་གསུམ་འཁོར་བའི་གཡུལ་ངོ་བཟློག་པར་ཤོག །ཁང་བཟང་བྲིས་པའམ་བརྐོས་པ་
གཏད་དེ། རྒྱལ་པོའི་ཁང་བཟང་ཉེ་བའི་རིན་པོ་ཆེ། །རྒྱ་ཆེ་དཔངས་མཐོ་ལེགས་ཤིང་ནོར་གྱིས་
གང་། །ཆར་ཆུ་གྲང་ལྷག་སྐྱོབ་པའི་ནུས་པ་དང་། །ལོངས་སྤྱོད་འབྱོར་པའི་དབང་རྣམས་ཐོབ་
པར་ཤོག །རལ་གྲི་བྱིན་ཏེ། ཉེ་བའི་རིན་ཆེན་རལ་གྲི་འདི་བྱིན་པས། །མ་རིག་མི་ཤེས་ཚོགས་
རྣམས་གཅོད་པ་དང་། །དུག་གསུམ་འཁོར་བའི་སྡུག་བསྔལ་རྒྱུན་བཅད་ནས། །ཡང་དག་
ཤེས་རབ་རྟོགས་པའི་དབང་ཐོབ་ཤོག །ལྷམ་བྲིས་པ་གཏད་ལ། ཉེ་བའི་རིན་ཆེན་ཕྱགས་བུ་
དབྱིབས་ལེགས་འདི། །མཐོ་རིས་ཐར་པའི་སྐས་ལ་འཛེགས་མཁས་ཏེ། ཁ་ན་མ་ཐོ་སྐྱོན་གྱིས་
མ་གོས་པའི། །ལྷ་མཆོག་རིན་ཆེན་དམ་པའི་དབང་ཐོབ་ཤོག །སྟོད་གཡོགས་བྱིན་ལ། ཉེ་
བའི་རིན་ཆེན་གོས་མཆོག་དམ་པ་འདི། །མཛེས་ཤིང་དྲོ་འཇམ་ཡོན་ཏན་ཕུན་སུམ་ཚོགས། །ལྷ་
ཡི་ན་བཟའ་པཉྩཱ་ལི་ཀ་བཞིན། །གོས་མཆོག་རིན་ཆེན་དམ་པས་དབང་བསྐུར་རོ། ཁྲི་བྱིན་ལ།
-401-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཉམ་ང་མེད་པ་ཕག་གི་ཁྲི་རིན་ཆེན། །ལྷ་མོའི་བྱིན་བརླབས་འཇིག་བྲལ་དམ་པ་འདི། །བདུད་
བཞི་ལ་སོགས་གནོད་པའི་དཔུང་བཅོམ་ནས། །ཟིལ་གྱིས་གནོན་པ་ཉེ་བའི་དབང་ཐོབ་
ཤོག །འདི་དག་མདོ་ལས། རལ་གྲི་གོས་ལྷམ་ཁང་བཟང་དང་། །པགས་པ་ཚལ་དང་མལ་
ཆའོ། །ཞེས་འཁོར་ལོས་བསྒྱུར་བའི་རྒྱལ་པོའི་ཡོ་བྱད་ཡིན་ཞིང་། ཀྲི་ཡ་ས་མུ་ཙའི་དབང་ཆོག་
ན་ཡོད་དོ། །ཕྲིན་ལས་ཀླུའི་པགས་པ་གཏད་ལ། དགང་བླུགས་སྦོ་དཀར་རྭ་ཡང་རིང་བ་
སྟེ༑ ༑སྙིང་ རྗེ་ མཐར་ ཕྱིན་ ཡོངས་ ལ་ ཕན་ཐོགས་ པའི། །དབང་ ཆེན་ དཀྱིལ་ འཁོར་ དབང་
རྣམས་ཡོངས་རྫོགས་ཏེ། །བཀྲ་ཤིས་དེས་ཀྱང་འགྲོ་ལ་དབང་ཐོབ་ཤོག །སྣ་ཚོགས་རྡོ་རྗེ་
གཏད་ལ། གྲུབ་ཆེན་བརྒྱད་ཀྱི་དངོས་གྲུབ་དང་། །འཇིགས་པ་བརྒྱད་ལས་སྐྱོབ་པ་དང༌། །ཐོག་
སེར་འབབ་དང་ནད་སོགས་ཞི། །ཞི་རྒྱས་དབང་དྲག་འགྲུབ་པར་ཤོག
བཞི་པ་བཀྲ་ཤིས་ཀྱི་རྫས་རྣམས་རིམ་པ་བཞིན་གཏད་ལ། ཞོ་ནི་ཀུན་གྱི་སྙིང་པོར་
གྱུར། །རྫས་མཆོག་དམ་པ་འདི་ཉིད་དང་། །དུས་གསུམ་སངས་རྒྱས་བྱིན་བརླབས་དང༌། །སྙིང་
པོ་ཞོ་ཡི་བཀྲ་ཤིས་ཤོག །མེ་ལོང་ཡེ་ཤེས་རྒྱ་མཚོ་ཡིས། །རྫས་མཆོག་དམ་པ་འདི་ཉིད་
དང་། །དུས་གསུམ་སངས་རྒྱས་བྱིན་བརླབས་དང་། །སྙིང་པོ་མེ་ལོང་བཀྲ་ཤིས་ཤོག །དུང་ནི་
ཆོས་སྒྲ་སྒྲོགས་པའི་ཚུལ། །རྫས་མཆོག་དམ་པ་འདི་ཉིད་དང་། །དུས་གསུམ་སངས་རྒྱས་
བྱིན་བརླབས་དང་། །སྙིང་པོ་དུང་གི་བཀྲ་ཤིས་ཤོག །དུས་གསུམ་སངས་རྒྱས་བྱིན་བརླབས་
དང་། །ལི་ཁྲི་དབང་གི་རང་བཞིན་ཏེ། །རྫས་མཆོག་དམ་པ་འདི་ཉིད་དང༌། །དུས་གསུམ་སངས་
རྒྱས་བྱིན་བརླབས་དང་། །སྙིང་པོ་ལི་ཁྲི་བཀྲ་ཤིས་ཤོག །གྷི་ཝཾ་དུས་གསུམ་འཇོམས་པའི་སྨན། །
རྫ་ས་མཆོག་དམ་པ་འདི་ཉིད་དང༌། །དུས་གསུམ་སངས་རྒྱས་བྱིན་བརླབས་དང༌། །སྙིང་པོ་གྷི་ཝཾ་
བཀྲ་ཤིས་ཤོག །ཉུངས་ཀར་རྡོ་རྗེས་བགེགས་རྣམས་འཇོམས། །རྫསམཆོག་དམ་པ་འདི་ཉིད་དང༌། །
དུས་གསུམ་སངས་རྒྱས་བྱིན་བརླབས་དང་། །སྙིང་པོ་ཉུངས་ཀར་བཀྲ་ཤིས་ཤོག །དུར་བས་ཚེ་
-402-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ནི་ འཕེལ་ འགྱུར་ ཏེ། །རྫས་མཆོག་ དམ་ པ་ འདི་ ཉིད་ དང་། །དུས་ གསུམ་ སངས་ རྒྱས་བྱིན་
བརླབས་དང་། །སྙིང་ པོ་དུར་བའི་བཀྲ་ ཤིས་ཤོག །བིལ་ བ་ རྒྱུ་རྐྱེན་ ལྡན་ པ་མཆོག །རྫས་
མཆོག་དམ་པ་འདི་ཉིད་དང་། །དུས་གསུམ་སངས་རྒྱས་བྱིན་བརླབས་དང་། །སྙིང་པོ་བིལ་
བའི་བཀྲ་ཤིས་ཤོག །འདི་དག་རྒྱས་པ་ལ་སྤྲོ་ན་བྱ་ཞིང་། མ་གྲུབ་ཀྱང་རུང་ངོ་། །
ལྔ་པ་རྗེས། སློབ་མས་ཡོན་ཕུལ། དམ་ཚིག་བསྲུངས། བླ་མས་དཀྱིལ་འཁོར་གྱི་
མཆོད་བསྟོད། བཟོད་པར་གསོལ། དགེ་བ་བསྔོ། བདག་བསྐྱེད་དང་དཀྱིལ་ འཁོཪ་ གྱི་ ཡེ་
ཤེས་པ་གཤེགས། བདག་དམ་ཚིག་པ་ཡི་གེ་གསུམ་དང་སྐྱེ་མཆེད་ཀྱི་ལྷས་བསྲུངས། ཨ་ཀཱ་
རོས་ལྷ་མཚན་བསྡུ། ༀ་གི་ལི་གི་ལི་སྭཱཧཱ། རྩིག་པ་ཕྱགས། རྗེས་བཀྲ་ཤིས་དང་དགའ་སྟོན་ལ་
ལོངས་སྤྱད། བཅོམ་ལྡན་འདས་མ་འོད་ཟེར་ཅན་མ་ལྷ་ཉི་ཤུ་རྩ་ལྔའམ། ལྷ་ལྔ་མ། གཙོ་མོ་
རྐྱང་ པ་ ལ་ བརྟེན་ པའི་ བུམ་ ཆོག་ དང་། རྗེས་ གནང་ནི། གསོལ་གདབ། སྡོམ་བཟུང་། ལྷ་
བསྐྱེད། མཱ་རི་ཛྱེ་ཀཱ་ཡ་ཝཱཀྐ་ཙིཏྟ་ཨ༌བེ་ཤ་ཨ༔ ཡེ་ཤེས་པ་བསྟིམ། སྔགས་ཀྱི་རྗེས་ཟློས། བུམ་
ཆུ་བྱིན་ལ་རྒྱས་གདབ། དོན་ལྔས་སྐུ་གསུང་ཐུགས་ཀྱི་རྗེས་གནང་དང་དཀྱིལ་འཁོར་གྱི་ཆོ་ག་
བསྟན་ཟིན་ནོ། །
སློབ་དཔོན་ཨ་བྷྱས། ལྷ་མོ་རྣམས་ཀྱི་གོ་རིམ་རྣམས་དཀྲུགས་ནས། བ་ར་ལི་ལ་
སོགས་པ་བཞི། ལྷ་རྣམས་དང་། མཚམས་ཀྱི་མཆོད་པའི་ལྷ་མོ་གཉིས་ཀར་བཀོད་ནས་ལྷ་མོ་
བཞི་ཆད་འདུག་པ་མཁས་པས་རྫོགས་ཕྲེང་དུ་བལྟའོ། །འཕགས་པའི་བསྟོད་པ་ནི། དབུ་རྒྱན་
གྱི་འོད་ཟེར་ཅན་ཕྱག་བརྒྱད་མ་ཡིན་ཞིང་། དེའི་འཁོར་བཞི་དང་། རྡོ་རྗེ་ཕྲེང་གཉིས་སྐུ་མདོག་
ཕྱག་མཚན་མི་འདྲ་བར་འདུག་གོ །འདི་དག་མདོ་གཞིར་བཞག་ནས་བཀོད་པའོ། །འདིའི་
དབང་གི་བརྒྱུད་པ་ནི། ཨ་བྷྱ་ཀ་ར། ནཾ་པ་ཀ་པ། བི་མ་ལ་ཤྲཱི། ལོ་ཙཱ་བ་ཡར་ལུང་པ་གྲགས་
རྒྱལ། མཁན་པོ་སངས་རྒྱས་བཟང་པོ། གཉལ་པའི་ཀུན་མཁྱེན་བདེ་ལེགས་པ། མཁྱེན་རྒྱལ་
;
-403-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
དབང་པ། བླ་མ་དམ་པ་བྱང་ཆུབ་རྡོ་རྗེ། དེ་ལ་བདག་གིས་ཐོབ་བོ། །ཡང་བརྒྱུད་སྲོལ་གཅིག་
ལ༑ ཀླུ་སྒྲུབ། དཱ་ན་ཤཱི་ལ། མཉྫུཤྲཱི། མལ་ལོ་ཙཱ་བ། ས་སྐྱ་པ་ཆེན་པོ། རྗེ་བཙུན་པ། མཆིམས་
ཆོས་ཀྱི་སེངྒེ་། ཆོས་རྗེ་འཇམ་གསར། རྗེ་བཙུན་གྭོ་ལོ། རོང་པ་ཤེས་རབ་སེངྒེ་། བླ་མ་བག་
སྟོན་པ། རིན་པོ་ཆེ་བཛྲ་སིཾ་ཧ། མཁན་ཆེན་དཀའ་བཅུ་པ། བླ་མ་བྱང་ཆུབ་རྡོ་རྗེ། དེ་ལ་བདག་
གིས་ཐོབ་པའི་རྗེས་གནང་གི་བརྒྱུད་པའོ། །ས་སྐྱ་པའི་བླ་མ་གུང་ཆེན་པ་ལ། རིན་པོ་ཆེ་བསོད་
ནམས་བཟང་པོ། བྱང་ཆུབ་རྡོ་རྗེ། དེ་ལ་བདག་གིས་ཐོབ་པས་བརྒྱུད་པ་གསུམ་ལྡན་ནོ། །འོད་
ཟེར་ཅན་མའི་སྒྲུབ་ཐབས་དབང་ཆོག་དང་བཅས་པ་འདི། བྱ་རྒྱུད་སྤྱི་དང་མཐུན་པར། དཔལ་
ས་སྐྱ་པའི་ཕྱག་ལེན་བཞིན་བླ་མའི་མན་ངག་གིས་བརྒྱན་ཏེ། བླ་མ་དམ་པ་བྱང་ཆུབ་རྡོ་རྗེས་
མཛད་པ་ལས། ཚང་ཞིང་གོ་བདེ་བར་བསོད་སྙོམས་པ་རིན་ཆེན་རྒྱལ་མཚན་གྱིས་ཡི་གེར་
བཀོད་པའོ། །སེམས་ཅན་ལ་ཕན་པར་གྱུར་ཅིག །མངྒ་ལཾ། བྷ་ཝནྟུ།། །།